**Učebné osnovy – všeobecná časť**

**Predmet: *Geografia***

**Ročník: piaty**

**Časový rozsah vyučovacej hodiny: 2 (1+1) hodina týždenne**

1. **Charakteristika vyučovacieho predmetu**

Geografia je predmet zaradený do okruhu Človek a spoločnosť. Vyučuje sa 2 hodiny týždenne.

Všeobecným cieľom vyučovania geografie je postupne žiakom sprostredkovať poznatky o základných zákonitostiach stavu a vývoja krajiny. V úvode sú zaradené pojmy z planetárnej geografie a stručné vysvetlenie pojmov fyzickej a humánnej geografie. V ďalšej časti vyučovania sa skúma krajina, vzťah človeka a krajiny. Vzhľadom na narastanie problémov vyplývajúcich z aktivít človeka a ich vplyvu na prírodu, pomáha ich riešiť v rámci ekologickej výchovy, ktorá vedie k ochrane životného prostredia. Zastúpená vo vyučovaní je tiež environmentálna výchova, ktorá sa snaží žiaka viesť k vytvoreniu hodnotového systému, ktorý by konal v prospech ochrany krajiny.

V rámci vyučovania sa značný priestor venuje práci s mapami a ďalšími doplňujúcimi informáciami.

Vyučovanie sa realizuje nielen v učebni, ale aj v teréne a to formou vychádzok do okolia a exkurzie, ktorá má za cieľ spoznať chránené územie v okolitom kraji.

Do predmetu sú zaradené prierezové témy: osobnostný a sociálny rozvoj, environmentálna výchova, multikultúrna výchova, ochrana života a zdravia, tvorba projektu a jeho prezentácia.

**2. Ciele vyučovacieho predmetu**

Geografia rozvíja súbor kľúčových kompetencií, ktoré majú prevažne priestorový a integrujúci charakter. Považuje sa za súbor vedomostí, zručností a schopností, ktoré vie žiak správne skombinovať a tak porozumieť, interpretovať a prakticky využívať danosti krajiny. *Medzi všeobecné ciele patria:*

* Používať a vedieť interpretovať mapy rôzneho druhu (automapy, mapy na internete, turistické mapy, tematické mapy a i.).
* Práca s informáciami o krajine ako časti Zeme (aj Zeme ako celku). Ich praktické využitie v bežnom živote a schopnosť vyhľadať a použiť ich pre praktické potreby (textové a dátové zdroje v tlačenej či digitálnej podobe).
* Získané poznatky systemizovať do oblastí fyzickej a humánnej geografie. Pri vyučovaní geografie sa veľký dôraz kladie na literatúru ako zdroj, nielen učebnice ale aj odborné a populárnovedecké časopisy, ktoré prinášajú aktuálne informácie.

Podporujeme tým potrebu čítania u žiakov, správne porozumenie prečítaného a spracovanie a interpretáciu. Prvotné rozvíjanie čítania a interpretácie obrázkov, fotografií, grafov, tabuliek, prierezov, schém a diagramov považujem za základné vyjadrovacie prostriedky geografie.

* V obsahu geografie sa snažíme o integráciu a súborný pohľad na poznatky získané v spoločenských či prírodovedných disciplínach (história, biológia, geológia, fyzika, chémia, sociológia, filozofia). Vytvoriť ich prepojenie tak, aby vznikol komplexný obraz o regiónoch v rôznych častiach sveta. V novom zameraní geografie, kladieme väčší dôraz na kultúru a charakteristiku kultúrnych prejavov ľudí v rôznych častiach sveta, preto prinášame aj väčšie prepojenie s hudobnou a výtvarnou výchovou.
* Rozvíjanie kompetencií vedúcich k tvorivej práci žiakov spracúvaním projektov. V 5.roč. vypracujú žiaci 2 projekty – Cesty objaviteľov a Cestovanie po svete. Kultúrne kompetencie rozšíriť prostredníctvom poznania rôznych kultúr na celom svete. Geografia učí vážiť si iné kultúry pri zachovaní vlastnej identity, venuje sa ľudovej kultúre a kultúrnym tradíciám.

*Okrem všeobecných cieľov geografia rozvíja aj nasledovné ciele:*

* pomôcť žiakom uvedomovať si prírodné krásy a historické pamätihodnosti sveta za účelom pestovania úcty ku krajine,
* z hľadiska spoločenského významu naučiť žiakov chápať existujúce a hroziace problémy a tým viesť k vytváraniu environmentálneho vedomia u žiakov.

**Výchovné a vzdelávacie ciele:**

* orientovať sa na mape podľa geografických súradníc,
* vysvetliť príčiny striedania dňa a noci, ročných období a uviesť dôsledky pohybov Zeme,
* čítať základné údaje z mapy, vypracovať plán obce s dôležitými objektmi,
* vymenovať a ukázať na mape svetadiely a kontinenty,
* opísať geografickú sieť a zdôvodniť jej vytvorenie,
* odmerať vzdialenosť na mape grafickou mierkou,
* vysvetliť základné geografické pojmy,
* pripraviť projekt o vybraných miestach a vedieť ho prezentovať,
* pri získaní údajov vedieť využívať všetky dostupné zdroje – internet a odbornú literatúru.

Výučba bude prebiehať v triede, ale aj v počítačovej učebni.

**3. Učebné zdroje:**

* učebnica a atlasy: Geografia pre 5. ročník, Školský geografický atlas, Atlas Slovenska, glóbus, kompas, modely
* Odborné časopisy : Geografia, Geo, Ľudia a Zem, National Geographic
* DVD filmy, prezentácie Power Point
* internet: internetové geografické portály

**4. Kritériá a stratégie hodnotenia:**

Prospech žiaka sa klasifikuje. Pri hodnotení a klasifikácii výsledkov žiakov sa bude postupovať podľa Metodických pokynov na hodnotenie žiakov základných škôl č. 22/2011.

Prospech sa bude klasifikovať známkou výborný – nedostatočný.

Hodnotenie žiakov bude založené na kritériách v každom vzdelávacom výstupe. Cieľom hodnotenia je poskytnúť žiakovi a jeho rodičom spätnú väzbu o tom, ako žiak zvládol danú problematiku, v čom má nedostatky a aké pokroky naopak dosiahol. Súčasťou hodnotenia je tiež povzbudenie do ďalšej práce. Hodnotiť sa budú ústne odpovede, písomne testy a projekt. Na hodnotenie testov bude použitá nasledovná stupnica hodnotenia:

100% - 88% výborný

- 75 % chválitebný

- 50 % dobrý

- 25 % dostatočný

- 0 % nedostatočný

Cieľom je ohodnotiť prepojenie vedomostí so zručnosťami a spôsobilosťami.